EkBass/fiwiki-20250220-pages-articles huggingface dataset:
Frank Emmelmann

Frank Emmelmann (s. 15. syyskuuta 1961 Schneidlingen) on itäsaksalainen yleisurheilija, joka kilpaili pikajuoksussa. Hän voitti urallaan neljä mitalia EM-kisoissa: yhden kultaa, kaksi hopeaa ja yhden pronssia. Emmelmannin ennätys 100 metrin juoksussa on vuonna 1985 juostu 10,06 sekuntia ja 200 metrin juoksussa samana vuonna juostu 20,23 . Molemmat ajat olivat pitkään Saksan ennätyksiä. Sadan metrin ennätyksen rikkoi Julian Reus vuonna 2014 ajalla 10,05 s ja 200 metrillä Tobias Unger vuonna 2005 ajalla 20,20 s. Emmelmann on naimisissa Kirsten Emmelmannin kanssa. Myös Kirsten oli pikajuoksija. ==Lähteet== Luokka:Itäsaksalaiset pikajuoksijat Luokka:Vuonna 1961 syntyneet Luokka:Elävät henkilöt
Ko San

Ko San (s. 19. lokakuuta 1976) on eteläkorealainen avaruustutkija. Yhteensä noin 32 000 eteläkorealaista oli ilmoittautunut vapaaehtoiseksi Etelä-Korean ensimmäiselle avaruuslennolle. Ko oli yksi kahdesta 25. joulukuuta 2006 valitusta finalistista Korean astronauttiohjelmassa; toinen oli Yi So-yeon. Ko valittiin tehtävään, mutta hän joutui myöhemmin luopumaan asemastaan toistuvien sääntörikkomusten vuoksi. Varalla ollut Yi lensi avaruuteen kahden kosmonautin kanssa. ==Lähteet== Luokka:Eteläkorealaiset avaruuslentäjät Luokka:Vuonna 1976 syntyneet Luokka:Elävät henkilöt
Mike Joyce

Mike Joyce (oikealta nimeltään Michael Joyce, 1. kesäkuuta 1963, Manchester, Englanti) on englantilainen rumpali, joka tuli tunnetuksi The Smiths -yhtyeestä. Joyce aloitti rumpalina manchesterilaisessa punkyhtyeessä The Hoax vuonna 1979 ja yhtyeen julkaistua kaksi singleä, hän siirtyi seuraavana vuonna irlantilaiseen Victimiin. Hän oli The Smithsin rumpali yhtyeen koko uran ajan. http://www.mikejoyce.com/NewFiles/bio.html The Smithsin lopettamisen jälkeen Joyce soitti Sinéad O'Connorin ja Smiths-basisti Andy Rourken kanssa. Hän jatkoi yhteistyötään Morrisseyn kanssa tämän soolouralla ja soitti kahdella hänen singlellään, "The Last Of The Famous International Playboys" ja "Interesting Drug". 1990-luvulla hän teki yhteistyötä myös omien idoliensa parissa. Hän oli kiertueella yhtyeen Buzzcocks kanssa ja he myös äänittivät yhdessä singlen. Joyce teki yhteistyötä myös Julian Copen, Public Image Limitedin, John Lydonin, John McGeochin, P.P. Arnoldin ja Pete Wylien kanssa. Vuonna 1998 hän jatkoi jälleen yhteistyötä Andy Rourken kanssa Aziz Ibrahimin kutsuttua heidät esiintymään levylleen. Joyce soittaa edelleen Azizin kanssa. Vuonna 2000 Joyce ja Rourke perustivat yhdessä Paul "Bonehead" Arthursin kanssa Moondog One -yhtyeen. Näiden lisäksi hän soittaa yhtyeessä Vinny Peculiar. http://www.mikejoyce.com/NewFiles/blanc.html ==Lähteet== ==Aiheesta muualla== *Virallinen kotisivu * Luokka:Brittiläiset rumpalit Luokka:Vuonna 1963 syntyneet Luokka:Elävät henkilöt
Laktonit

Laktonit ovat orgaanisessa kemiassa syklisiä eli rengasrakenteisia estereitä.March's Advanced Organic Chemistry: Reactions, Mechanisms, and Structure Michael B. Smith, Jerry March Wiley-Interscience, 5th edition, 2001, ISBN 0-471-58589-0 Laktonirengas muodostuu hydroksihapon alkoholiryhmän kondensoituessa karboksyylihapporyhmän kanssa. Viiden ja kuuden rengasatomin sisältävät laktonit eli gamma- ja delta-laktonit ovat kaikkein pysyvimpiä minimaalisen rengasjännityksen vuoksi. Laktonirengas esiintyy monissa luonnonaineissa ja lääkeaineissa. Mm. lääkeaine simvastatiini on inaktiivinen laktoni, joka elimistössä hydrolysoituu vastaavaksi betahydroksihapoksi, joka on elimistössä aktiivinen HMG-CoA-reduktaasin estäjä. Gammabutyrolaktoni (GBL, lakka) on rakenteeltaan keskushermoston toimintaa lamauttavan gammahydroksivoihapon (GHB, gamma) laktoni. == Esimerkkejä == Image:Propiolactone.png|β-propiolaktoni Image:GBL chemical structure.svg|γ-butyrolaktoni (GBL) Image:Glucono-delta- lactone-2D-skeletal.png|D-glukono-δ-laktoni (E575) Image:Caprolactone.png|ε-kaprolaktoni == Katso myös == * Laktaami, syklinen amidi == Lähteet == == Aiheesta muualla == *Lactone molecules *IUPAC Gold Book: Lactones *
Asu (mineralogia)

Asu on mineralogiassa käytetty termi, joka kuvaa mineraalin kiteiden ulottuvuuksia suhteessa toisiinsa. Mineraalin asu riippuu sen kiderakenteesta. Asu voi olla esimerkiksi rakeinen, kuituinen, sälöinen, suomuinen tai massamainen. Asu on rakeinen, mikäli mineraalin ulottuvuudet ovat suunnilleen samat joka suuntaan. Jos mineraalin jokin ulottuvuus on selvästi muita pidempi, asu on sälöinen, neulamainen tai kuituinen. Suomuinen asu on niillä mineraaleilla, joilla kaksi ulottuvuutta on selvästi kolmatta pidempiä. Massamainen asu tarkoittaa sitä, että mineraalin rakeet ovat niin pieniä, että niitä ei voi erottaa toisistaan paljain silmin. http://www.kiviopas.fi/opetus/mineraal/omin.htm#Asu == Esimerkkejä erilaisista asuista == Kuva:Pyrite foolsgold.jpg|Rakeinen (rikkikiisu) Kuva:Asbestos fibres.jpg|Kuituinen (asbesti) Kuva:Mesolite.jpg|Neulamainen (mesoliitti) Kuva:Muskovit-Pilsak.jpg|Suomuinen (muskoviitti) Quartz-193872.jpg|Sälöinen (savukvartsi) Kuva:QuartzUSGOV.jpg|Massamainen (kvartsi) == Lähteet == == Aiheesta muualla == * Kiviopas Luokka:Kristallografia Luokka:Fysikaalinen mineralogia
Ferrari F1 643

Ferrari F1 643 on Formula 1 -auto, jota Ferrari-talli käytti Formula 1-kaudella 1991. Auto debytoi Ranskan Grand Prix:ssä, ja autossa vaikutti olevan potentiaalia huippuautoksi. Alain Prost ajoi aika-ajoissa eturiviin ja oli kilpailussa Nigel Mansellin Williams FW14:n jälkeen toinen, ja jatko vaikutti lupaavalta. Lupaavan alun jälkeen tulokset kuitenkin heikkenivät, ja huonot tulokset olivat lopulta osasyy Prostin ja Ferrarin välirikkoon. Prost vertasi myöhemmin 643:n ajo-ominaisuuksia kuorma-autoon. Auto saavutti 55.5 pistettä, 8 palkintopallisijoitusta ja oli kolmas valmistajien mestaruussarjassa. ==Lähteet== Luokka:Formula 1 -kausi 1991 Luokka:Ferrarin Formula 1 -autot
Laktaamit

Laktaami on orgaanisessa kemiassa syklinen (rengasrakenteinen) amidiMarch's Advanced Organic Chemistry: Reactions, Mechanisms, and Structure Michael B. Smith, Jerry March Wiley-Interscience, 5th edition, 2001, ISBN 0-471-58589-0 . Laktaamin nimen edessä oleva kreikkalainen kirjain ilmaisee renkaan koon: β-laktaami (4-jäseninen), γ-laktaami (5-jäseninen), δ-laktaami (6-jäseninen rengas). == Katso myös == * β-laktaami, nelijäsenisen renkaan muodostama laktaami, joka esiintyy beta-laktaamiantibiooteissa kuten penisilliinissä. * Laktoni, syklinen esteri. == Lähteet == == Aiheesta muualla == *IUPAC Gold Book: Lactams Luokka:Funktionaaliset ryhmät Luokka:Heterosykliset typpiyhdisteet Luokka:Amidit
Lightbulb Sun

Lightbulb Sun on brittiläisen progressiivisen rockyhtyeen Porcupine Treen kuudes studioalbumi, joka julkaistiin vuonna 2000. ==Kappaleet== # # # # # # # # # # ==Kokoonpano== *Steven Wilson – laulu, kitara, piano, mellotron, dulcimer, samplet, banjo, harppu *Richard Barbieri – syntetisaattorit, Hammond-urku, fairground, lyömäsoittimet, Rhodes-piano, klavinetti, mellotron *Colin Edwin – basso, saz, rumpukone, guimbri *Chris Maitland – rummut, taustalaulu *Stuart Gordon – viulu, alttoviulu *Nick Parry – sello The Minerva String Quartet: *Katy Latham – viulu *Lisa Betteridge – viulu *Sarah Heines – alttoviulu *Emmeline Brewer – sello == Arvostelut == * Imperiumi: 8+/10Levyarvostelu: Porcupine Tree - Lightbulb Sun Viitattu 8.10.2022. * Soundi: Porcupine Tree: Lightbulb Sun Viitattu 8.10.2022. == Lähteet == Luokka:Vuoden 2000 albumit Luokka:Porcupine Treen albumit
Ferrari F1 642

Ferrari 642 on Formula 1 -auto, jota Ferrari-talli käytti kaudella 1991. Se oli edelleen kehitetty versio 641-autosta, joka oli kilpaillut mestaruudesta 1990. Ferrari lähti kauteen suurin toivein mestaruuden voittamisesta. Jean Alesi solmi sopimuksen tallin kanssa kun Nigel Mansell palasi Williams- talliin. 642:n paras tulos oli Alain Prostin toinen sija Yhdysvaltain Grand Prix:ssä Phoenixin katuradalla. 642:n korvasi Ferrari F1 643 Ranskan Grand Prix:stä alkaen. == Lähteet == Luokka:Formula 1 -kausi 1991 Luokka:Ferrarin Formula 1 -autot
Berwaldhallen

Berwaldhallen on konserttitalo Tukholman Östermalmin kaupunginosan itäosassa, Nobelparkenin pohjoispuolella. Konserttitalon rakennutti Sveriges Radio vuosina 1976–1979 sinfoniaorkesterinsa käyttötarpeisiin. Sen suunnittelivat arkkitehdit Erik Ahnborg ja Sune Lindström. Konserttitalo rakennettiin Sveriges Radion pääkonttorin eli Radiotalon viereen osittain kallion sisään.Fredric Bedoire: Stockholms byggnader: Arkitektur och stadsbild, s. 193. Norstedts, Tukholma 2012. Talon rakennuskustannukset olivat noin 58 miljoonaa Ruotsin kruunua. 1800-luvulla vaikuttaneen ruotsalaissäveltäjä Franz Berwaldin mukaan nimetyn Berwaldhallenin kuusikulmainen konserttisali on 1 300 -paikkainen. ==Lähteet== == Aiheesta muualla == * Berwaldhallen Sveriges Radion Internet-sivuilla Luokka:Ruotsin konserttitalot Luokka:Tukholman rakennukset ja rakennelmat Luokka:Östermalm
Oma taivas (elokuva)

Oma taivas () on Peter Jacksonin ohjaama elokuva, joka sai maailmanensi- iltansa vuonna 2009. Suomessa sen ensi-ilta oli 5. maaliskuuta 2010. Elokuva perustuu yhdysvaltalaisen kirjailijan Alice Seboldin samannimiseen romaaniin vuodelta 2002. Romaanin pohjalta elokuvan käsikirjoittivat Jackson, Fran Walsh ja Philippa Boyens. Elokuvan pääosissa näyttelevät muun muassa Saoirse Ronan, Rachel Weisz ja Mark Wahlberg. ==Tuotanto== Film4 Productions osti elokuvaoikeudet Seboldin romaaniin vuonna 2000 teoksen ollessa vielä keskeneräinen. Alun perin Lynne Ramsayn piti käsikirjoittaa ja ohjata elokuva, mutta Film4 Productions lopetti toimintansa ennen kuin elokuvan tuotanto ehti alkaa. Peter Jackson yhteistyökumppaneineen hankki oikeudet ja teki oman käsikirjoituksen, joka myytiin DreamWorksille. Tuotanto alkoi lokakuussa 2007 Uudessa-Seelannissa ja Yhdysvalloissa Pennsylvanian osavaltiossa. Jack Salmonin roolin esittäjä vaihtui juuri ennen kuvausten alkamista. Alkuperäinen näyttelijä Ryan Gosling oli lisännyt painoaan kymmenellä kilolla ja kasvattanut parran roolia varten, mutta huomattavasti roolihahmoaan nuorempana hän ei sittenkään sopinut Jacksonin mielestä rooliin. Goslingin tilalle palkattiin Mark Wahlberg. Goslingin mukaan ikäkysymys oli arveluttanut myös häntä itseään ja näyttelijänvaihdoksen jälkeen hän arvioi Wahlbergin olevan elokuvan kannalta itseään sopivampi valinta. Oman taivaan musiikin sävelsi Brian Eno, joka tuli mukaan projektiin joulukuussa 2008. == Juoni == Naapuri raiskaa ja murhaa 14-vuotiaan Susie Salmonin, joka alkaa tarkastella läheisiään haamuna jonkinlaisesta maailman ja taivaan välissä olevasta välitilasta käsin. Hän näkee perheensä surun ja yrittää löytää keinon kostaa tappajalleen sekä lohduttaa perhettään. == Näyttelijät == == Lähteet == Luokka:Uusiseelantilaiset elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset draamaelokuvat Luokka:Peter Jacksonin ohjaamat elokuvat
Kootut levyt osa 6 (Olavi Virta)

Kootut levyt osa 6 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1951–1952. == Kappaleet == # Kuinka saisin rikki kookospähkinän (mukana myös Kipparikvartetti) (2:42) # Hei hei tyttöhempukka (2:53) # Miu mau mukkaa (2:50) # Carmen Conchita (2:45) # Tule tule tyttö (3:01) # Kevät kai syömmen sai (2:47) # Etelän tyttö (2:50) # Sua rakastan (2:59) # Kyynelsilmin (2:57) # Lännen farmilla (2:44) # Hacienda (2:41) # Matalan torpan balladi (2:49) # Sinutko unhoittaisin (2:57) # Näkemiin (2:53) # Rue de l'amour (3:13) # Kun päivä päättyy (3:00) # Dolorosa (3:00) # Liian nuori (3:12) # Valkovuokot (2:58) Luokka:Vuoden 1994 kokoelma- albumit Luokka:Olavi Virran albumit
Armas Kinnunen

Armas Rikkarti Kinnunen (7. helmikuuta 1900 Kivijärvi – 26. kesäkuuta 1964 Kannonkoski) oli suomalainen kestävyysjuoksija. Kinnunen edusti seuratasolla Jyväskylän Kisa-Tovereita ja Kivijärven Kivekkäitä. Hän oli Suomen edustajana Amsterdamin olympialaisissa 1928 ja sijoittui 5 000 metrin juoksussa kuudenneksi sekä karsiutui 1 500 metrillä alkuerissä. Hän voitti neljä Suomen- mestaruutta, joista yhden viestissä. Vuonna 1927 hän juoksi 800 metrillä Suomen-ennätyksen 1.56,1 ja 3 000 metrin estejuoksussa maailman kauden kärkiajan 9.46,4. == Saavutuksia == * Suomen mestaruus 1 500 m v. 1926 ja 1927 * Suomen mestaruus 3 000 m esteet v. 1927 * Suomen mestaruus 4 × 1 500 m viesti 1931 * Suomen ennätys 800 m:llä (aika 1.56,1) v. 1927 == Lähteet == == Aiheesta muualla == * Luokka:Suomalaiset kestävyysjuoksijat Luokka:Vuonna 1900 syntyneet Luokka:Vuonna 1964 kuolleet
Löbau

Löbau on kaupunki Saksin osavaltiossa, itäisessä Saksassa. Se sijaitsee Lausitzin alueella. Kaupunki kuuluu Dresdenin hallintopiiriin ja Löbau-Zittaun piirikuntaan. Vuoden 2006 lopussa Löbaun asukasluku oli 17 695\. Sen pinta-ala on 78,74 neliökilometriä. == Historia == Varhaisin tunnettu maininta Löbausta on peräisin Meißenin piispa Bruno II:n asiakirjasta vuodelta 1221. Tuolloin sen sorbilaista alkuperää oleva nimi kulki muodossa Lubaw. Vuoden 1200 tienoilla Löbau siirtyi böömiläisten hallittavaksi. Kaupungin ympärille rakennettiin kaupunginmuuri. Varhaisin maininta Löbaun fransiskaaniluostarista on vuodelta 1336. Löbau koki varhaisella uudella ajalla useita vastoinkäymisiä. Se vaurioitui pahasti hussilaissodissa 1430-luvulla ja kolmikymmenvuotisessa sodassa 1600-luvun ensimmäisellä puoliskolla sekä kuudessa kaupunginpalossa. 1800-luvulla teollistumisen myötä Löbau yhdistettiin teitse Görlitziin (1822), Bautzeniin (1824) ja Zittauhun. 1800-luvulla kaupungin elinkeinoelämän suurinta roolia näytteli tekstiiliteollisuus. Vuonna 1912 Löbausta muodostui kasarmikaupunki. Kasarmit säilyivät kaupungissa vuoteen 1992 asti. Ensimmäisen maailmansodan aikana kaupungissa toimi sotilassairaala. Toisen maailmansodan jälkeen kaupungin väkiluku ja talous kasvoi. Saksan jälleenyhdistyttyä kaupunki on kokenut vaikeita rakenneongelmia niin talouden kuin väestönkin saralla. == Aiheesta muualla == * Viralliset sivut Luokka:Saksan kaupungit Luokka:Saksin kunnat
Kootut levyt osa 7 (Olavi Virta)

Kootut levyt osa 7 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1952. == Kappaleet == # Marita hymyilee (2:53) # Pohjatuuli (2:59) # Valssin pienen pyydän (2:54) # Aila-pieni (3:02) # Muistojen ilta (3:10) # Ensimmäisenä iltana (3:12) # Osa elämääni (2:51) # Mr. Törrönen (2:47) # Nuori ihanteeni (2:47) # Ahkera-Antti (3:00) # Kevät toi tullessaan (2:57) # Sävel, kerro kaipuuni (3:11) # Kultakutri (2:58) # Sinipukuinen tyttö (3:00) # Elokuun ilta (2:42) # Kotikoivikkotie (2:53) # Purjehtijan valssi (2:47) # Armi (2:47) Luokka:Vuoden 1994 kokoelma-albumit Luokka:Olavi Virran albumit
Alkuponnahdus

AlkuponnahdusTermille ei ole sen tuoreuden vuoksi vakiintunutta suomennosta. Artikkelissa käytetty suomennos ’Alkuponnahdus’ on nimetty muita vastaavanlaisia kosmologian termiä mukaillen: Big Bang – Alkuräjähdys, Big Crunch – Loppurepeämä jne. (, ’suuri ponnahdus’) on teoreettinen tapahtuma, josta maailmankaikkeus sai silmukkakvanttigravitaatioteorian (LQG) mukaan alkunsa. Alkuponnahdus on syklinen tulkinta alkuräjähdyksestä eli maailmankaikkeus syntyi edellisen maailmankaikkeuden romahduttua kasaan. Alkuponnahdus-tulkinnan esitti (tieteellisenä teoriana) ensimmäisenä saksalainen fyysikko Martin Bojowald. == Lähteet == Luokka:Kosmologia
Zittau

Zittau on kaupunki Saksin osavaltiossa, itäisessä Saksassa lähellä Puolan ja Tšekin rajaa. Kaupunki kuuluu Dresdenin hallintopiiriin ja Löbau-Zittaun piirikuntaan. Zittau on piirikuntansa keskuskaupunki. Sen asukasluku vuoden 2016 lopussa oli 25 723. Kaupungin pinta-ala on 66,74 neliökilometriä. == Historia == Ennen siirtymistään Böömin kruunun alle vuonna 1241 Zittaun alue kuului Meissenin rajakreivikuntaan. Varhaisin tunnettu maininta kaupungista on peräisin vuodelta 1238. Keskiajalla kaupunkia ympäröi kaupunginmuuri. Zittau kuului vuodesta 1346 kuuden ylälausitzilaisen kaupungin muodostamaan liittoon. Liittoon kuului Zittaun lisäksi Bautzen, Görlitz, Kamenz, Lauban ja Löbau. 1300-luvun toisella puoliskolla ja 1400-luvulla kaupunkia runtelivat useat tulipalot. Rutto puolestaan surmasi sen asukkaita vuonna 1555 sekä myöhemmin 1500- ja 1600-lukujen vaihteessa. Katolisen liigan ja böömiläisten yhteenoton Valkeavuoren taistelun vuonna 1620 jälkeen Zittauhun muutti huomattava joukko böömiläisiä protestantteja, joiden ansiosta kaupungissa toimi 1800-luvun keskivaiheille saakka tšekinkielinen evankelinen seurakunta. Vuonna 1635 Zittau siirtyi Saksin vaaliruhtinaskunnan hallintaan. Seitsenvuotisessa sodassa itävaltalaiset joukot sytyttivät kaupungin tuleen 23. heinäkuuta 1757. Tulipalon myötä tuhoutui niin Johanniskirche ja raatihuone kuin noin 80 prosenttia kaupungin asuintaloistakin. Johanniskirchen jälleenrakentamistyöt käynnistettiin vuonna 1767 ja uuden raatihuoneen vuonna 1840. Zittaun kaupunginmuurit purettiin suurimmilta osin vuosien 1820 ja 1869 välillä. Vuonna 1945 toisen maailmansodan jälkeen Potsdamissa sovittujen uusien valtiorajojen myötä Zittau menetti Neissejoen itäpuolisen kaupunginosansa Grossporitschin Puolalle. ==Lähteet== == Aiheesta muualla == * Kaupungin verkkosivusto Luokka:Saksan kaupungit Luokka:Saksin kunnat
Ladislav Novák

Ladislav Novák (5. joulukuuta 1931 - 21\. maaliskuuta 2011Fallece el capitán de la Checoslovaquia finalista del Mundial de Chile 1962 ) oli tšekkiläinen jalkapalloilija. Hän pelasi Tšekkoslovakian jalkapallomaajoukkueessa maailmanmestaruuskilpailuissa 1954, 1958 ja 1962. Viimeksi mainitussa hän oli kapteenina ja joukkue ylsi hopeasijalle. Kaikkiaan hän pelasi 75 maaottelua ja teki niissä yhden maalin. Hän voitti Tšekkoslovakian pääsarjamestaruuden kahdeksan kertaa: 1953, 1956, 1958, 1961, 1962, 1963, 1964 ja 1966. Peliuransa jälkeen Novák siirtyi valmennustöihin. == Lähteet == Luokka:Tšekkiläiset jalkapalloilijat Luokka:Tšekkoslovakialaiset jalkapalloilijat Luokka:Vuonna 1931 syntyneet Luokka:Vuonna 2011 kuolleet
Wabarin kraatterit

Wabarin kraatterit eli Al-Hadidan kraatterithttps://web.archive.org/web/20130330140110/http://www.saudiaramcoworld.com/issue/198606/the.wabar.meteorite.htm ovat melko pieniä meteoriittikraattereita Saudi-Arabian eteläosissa erittäin kuivan Rub al Khalin aavikon itäisessä keskiosassahttp://www.unb.ca/passc/ImpactDatabase/images/wabar.htm. Hiekan peitosta on löydetty 116, 64 ja 11 metrin läpimittaiset kraatterit,E. M. Shoemaker & J. C. Wynn: Geology of the Wabar Metorite Craters, Saudi Arabia (PDF) Viitattu 20.9.2021. jotka synnytti ilmakehässä Maahan monina paloina satanut rautameteoriitti. Wabarin kraattereita ei saa sekoittaa vulkaaniseen Wahban kraatteriinhttp://www.hohmanntransfer.com/mn/0402/09.htm . Wabarin meteoriittikraatterit löysi Ubarin hylättyä kaupunkia etsinyt tutkimusmatkailija St. John Philby vuonna 1932. Philby kirjoitti väärin Ubarin Wabariksi ja kraatterien löytöpaikka nimettiin Wabariksi. Oikea Ubarin kaupunki löytyi 400 km tästä paikasta etelään vuonna 1992. Philby toi mukanaan rautameteoriitin palasen. Philby löysi 116 m:n läpimittaisen kraatterin, ja siitä noin 1 km luoteeseen 64 m leveän kraatterin, jossa lienee kaksi päällekkäistä kraatteria.http://www.britannica.com/eb/article-9075812/Wabar- Craters Pienin, halkaisijaltaan 11 metriä oleva kraatteri löydettiin vasta vuonna 1994. Kraatterien reunat koostuvat breksiasta. Suurimman kraatterin syvyydeksi arvioitiin 12 metriä sen löytyessä vuonna 1932, jonka jälkeen syvyys on arvioitu oikeasti pienemmäksi. Kraatterien synty on ajoitettu fissiojälkien perusteella ajalle 6400 ± 2600 v sitten, mutta arvio on todennäköisesti liian korkea. == Lähteet == ==Aiheesta muualla== *US Geological Survey report *The Day the Sands Caught Fire , from Scientific American, 1998 *Wabar Luokka:Kraatterit Luokka:Saudi-Arabian maantiede
Oppia ikä kaikki

thumb|Kaarina Kaikkosen tilateos Oppia ikä kaikki koostuu betonisista kirjoista. Oppia ikä kaikki on Kaarina Kaikkosen vuonna 2018 paljastettu teos Tampereen Tesomalla Ristimäen kaupunginosassa. Tilateoksessa, jonka sisällä voi kävellä, on 12 betonista kirjaa. Niiden korkeus vaihtelee 120 senttimetristä 260 senttimetriin. Niistä jokainen sisältää yhden suomalaisen sananlaskun.Nina Lehtinen: Kohmankaaressa juhlittiin tänä syksynä jo toista suurta julkista taideteosta – Yhtä kansanviisautta Kaarina Kaikkonen ei kuitenkaan uskonut tesomalaisten kestävän; Aamulehti 20.10.2018 Kirjojen nimet ovat Harkinta, Kateus, Kokemus, Lohtu, Maltti, Omahyväisyys, Opetus, Rauha, Syyllisyys, Uteliaisuus, Toivo ja Ystävyys. Teoksen Oppia ikä kaikki hinta oli noin 60 000 euroa. Tontin rakennuttajat T2h ja Avain-yhtiöt jakoivat kustannukset keskenään. == Kuvia teoksen osasta == Tiedosto:Kaarina Kaikkonen Oppia ika kaikki 2018 Ystavyys1.JPG|Teoksen osa "Ystävyys" Tiedosto:Kaarina Kaikkonen Oppia ika kaikki 2018 Ystavyys2.JPG|Sananlasku teoksen kirjassa "Ystävyys" == Lähteet == == Aiheesta muualla == *Oppia ikä kaikki, Kaarina Kaikkonen; Taide rakentamisessa; Taiderakentamisessa.fi, Rakennustieto Luokka:Tampereen patsaat ja veistokset Luokka:Tesoma Luokka:Ristimäki
Pariisi–Roubaix 2004

Pariisi–Roubaix 2004 oli järjestyksessään 102. Pariisi–Roubaix- pyöräilyklassikko. Se järjestettiin 261 kilometrin reitillä Compiègne'sta Roubaix'hin 11. huhtikuuta 2004. Juuri ennen kuuluisan Arenbergin metsäosuuden alkua Rolf Aldag lisäsi vauhtia ajaen koko mukulakivisektorin ryhmän kärjessä. Arenbergin jälkeen kilpailun kärjessä oli 21 pyöräilijän ryhmä, johon kuuluivat kaikki ennakkosuosikit. Jaan Kirsipuu lähti irtiottoon 60 kilometriä ennen maalia kasvattaen eron parhaimmillaan 29 sekuntiin. Auchy-Lez-Orchies'n mukulakiviosuudella Johan Museeuw lisäsi vauhtia, mutta Team CSC ja Lotto-Domo eivät päästäneet häntä karkuun. Frank Høj ja Léon Van Bon yrittivät seuraavaksi karkumatkaa, mutta heidät tavoitettiin muutama kilometri myöhemmin. Myöskään Christophe Mengin ja Fabio Baldato eivät onnistuneet irtiotossaan. Parikymmentä kilometriä ennen maalia kärkiryhmästä irtautuivat Tom Boonen, George Hincapie ja Juan Antonio Flecha saaden seurakseen myöhemmin Leif Hosten. Juuri kun heidät oltiin tavoittamassa edellisvuoden voittaja Peter Van Petegem kärsi rengasrikon pudoten ryhmästä. Carrefour de l'Arbre'n mukulakiviosuudella, 15 kilometriä ennen maalia, Museeuw teki useita irtiottoyrityksiä, joiden seurauksena muodostui ryhmä, johon kuuluivat hänen lisäkseen Magnus Bäckstedt, Fabian Cancellara, Roger Hammond, Tristan Hoffman sekä George Hincapie, joka kuitenkin putosi pian muiden vauhdista. Museeuw menetti mahdollisuutensa kärsittyään rengasrikon kuusi kilometriä ennen maalia. Neljä kärkimiestä ajoivat Roubaix'n velodromilla Cancellaran johdolla, kunnes Bäckstedt nousi loppukirissä voittoon ennen Hoffmania, Hammondia ja Cancellaraa. Bäckstedtistä tuli Pariisi–Roubaix'n ensimmäinen pohjoismaalainen voittaja. Ensimmäistä kertaa vuoden 1994 jälkeen kärkikolmikossa ei ollut yhtään belgialaisajajaa: kilpailun kolminkertainen voittaja Museeuw, jolle tämä oli viimeinen Pariisi–Roubaix, saapui maaliin käsi kädessä kovan kilpakumppaninsa Peter Van Petegemin kanssa 17 sekuntia kärkinelikon jälkeen. == Tulokset == ;Compiègne-Roubaix, 261 km, 11. huhtikuuta 2004 Ajaja Maa Joukkue Aika Maailmancup- pisteet 1 Magnus Bäckstedt Alessio-Bianchi 6.40.26 100 2 Tristan Hoffman Team CSC s.a. 70 3 Roger Hammond MrBookmaker-Palmans s.a. 50 4 Fabian Cancellara Fassa Bortolo s.a. 40 5 Johan Museeuw Quick Step-Davitamon + 0.17 36 6 Peter Van Petegem Lotto-Domo s.a. 32 7 Léon van Bon Lotto-Domo + 0.29 28 8 George Hincapie US Postal Service s.a. 24 9 Tom Boonen Quick Step-Davitamon s.a. 20 10 Frank Høj Team CSC s.a. 16 == Lähteet == *Virallinen sivusto Luokka:Pariisi–Roubaix Luokka:Pyöräilykausi 2004
Bushin oppi

"Bushin oppi" () on sanonta, jota käytetään kuvaamaan Yhdysvaltojen presidentin George W. Bushin erilaisia toisiinsa liittyviä ulkopolitiikan periaatteita, jotka syntyivät syyskuun 11. päivän iskujen jälkeen. Alun perin sanonnalla tarkoitettiin politiikkaa, jonka mukaan Yhdysvalloilla oli oikeus kohdella terroristeina maita, jotka suojelevat tai auttavat terroristiryhmiä, mitä käytettiin perusteena hyökkäykselle Afganistaniin. Editorial Observer; President Bush and the Middle East Axis of Ambiguity, Steven R. Weisman, 'The New York Times, 13.4. 2002 Myöhemmin siihen sisältyi muitakin aineksia, kuten konfliktien ehkäisy, mikä tarkoitti että Yhdysvaltojen on syrjäytettävä sellaiset hallinnot, jotka edustavat uhkaa Yhdysvaltojen turvallisuudelle, vaikka uhka ei olisi välitön (tällä perusteltiin hyökkäystä Irakiin), demokratian tukeminen kaikkialla maailmassa, etenkin Lähi-idässä, millä estämään terrorismin leviäminen ja edistämään Yhdysvaltojen sotilaallisia etuja yhteistyössä muiden valtioiden kanssa.Edwards Rejects the "War on Terror" , Mike Allen, 'Time Magazine', 2.5.2007First Things First , Mark Levin, ...and another thing (National Review blog), 16.8.2006Confronting Iraq, Susan Page, USA Today Education, 17.3.2003 Eräät näistä käytännöistä koottiin Yhdysvaltojen kansallisen turvallisuuden tekstiin, jonka otsikko oli "Yhdysvaltojen kansallinen turvallisuusstrategia" (National Security Strategy of the United States) ja se ilmestyi 20. syyskuuta 2002.National Security Strategy of the United States National Security Council, 20, 2002. ==Opin sisältö== Opin tarkoituksena on ehkäistä konfliktien muodostuminen siten, että mahdolliset uhkatekijät ehkäistään aseellisesti jo ennen niiden muodostumista suureksi uhaksi. Tämä tarkoittaa, että esimerkiksi epädemokraattisiin ja uhaksi koettuihin valtioihin voidaan tehdä sotilaallinen isku, jotta näistä valtioista ei muodostu uhkaa Yhdysvalloille tai sen liittolaisille. Bush käytti oppiaan hyökätessään Irakiin vuonna 2003. Bushin oppiin sisältyy myös ajatus demokratian levittämisestä maailmaan. Bushin opin mukaan demokratian levittäminen luo vakautta alueelle ja tätä käytettiinkin yhtenä syynä Yhdysvaltain aloittaessa Irakin sodan. Ajatus demokratian rauhaa ja vakautta tuovasta vaikutuksesta perustuu historialliseen havaintoon, jonka mukaan demokraattiset valtiot eivät sodi toisten demokratioiden kanssa. Bushin opin mukaan demokraattiset valtiot haluavat liittoutua sotilaallisesti vahvan ja oikeudenmukaisen Yhdysvaltain kanssa. Sotilaallisesti vahva ja aktiivinen Yhdysvallat myös pystyy painostamaan autoritaarisia valtioita muuntumaan demokratioiksi. Epädemokraattiset vihollisvaltiot taas eivät uskalla uhmata Yhdysvaltoja opin mukaan. Bushin hallinto on esittänyt väitteitä, että Iran olisi valmistamassa ydinaseita itselleen. Suunnitelmat iskeä Iraniin perustuvat Bushin opin sisältämään ajatukseen, jonka mukaan uhat pitää tuhota ennen niiden kasvamista todellisiksi uhiksi. ==Lähteet== Luokka:Yhdysvaltain ulkopoliittiset opit Luokka:George W. Bush Luokka:Yhdysvaltain politiikka
Anișoara Cușmir-Stanciu

Anișoara Cușmir-Stanciu (s. 28. kesäkuuta 1962 Brăila) on romanialainen yleisurheilija, joka kilpaili pituushypyssä. Hän voitti kultaa Los Angelesin olympialaisissa 1984 tuloksella 696. Helsingin MM-kilpailuissa 1983 hän sai hopeaa tuloksella 715. Ateenan EM-kilpailuissa 1982 hän oli niin ikään toinen hypättyään 673. Universiadeissa hän sai kultaa 1983 ja hopeaa 1981. Cușmir- Stanciu teki 1. elokuuta 1982 Bukarestissa maailmanennätyksen 715 cm, mutta Vali Ionescu rikkoi sen vielä samassa kilpailussa. Vuonna 1983 Cușmir-Stanciu paransi maailmanennätystä Bukarestissa kolme kertaa: 15. toukokuuta lukemiin 721 ja 4. kesäkuuta kahdesti: ensin 727 ja myöhemmin samassa kilpailussa 743 cm. Ennätyksen rikkoi Heike Drechsler syyskuussa 1985. Hallissa Cușmir-Stanciu hyppäsi parhaimmillaan 694 Bukarestissa 19. helmikuuta 1983. == Lähteet == Luokka:Romanialaiset pituushyppääjät Luokka:Romanialaiset olympiavoittajat Luokka:Vuonna 1962 syntyneet Luokka:Elävät henkilöt
Pohjola Cup (jääkiekko)

Pohjola Cup on entinen jääkiekkokilpailu. Siinä pelasivat edelliskauden parhaat seurajoukkueet Suomesta ja Ruotsista, joten se vastasi hiukan nykyistä Nordic Trophya. Turnausta pelattiin 1970- ja 1980-luvuilla. Pelit sijoittuivat aina elo- tai syyskuulle ennen kansallisten sarjojen alkua. Luokka:Jääkiekkokilpailut
Mahdin armeija

Mahdin armeija (arabiaksi جيش المهدي) on vuonna 2003 perustettu šiialainen aseellinen ryhmittymä, joka taisteli Yhdysvaltojen johtamaa Irakin miehitysvaltaa sekä Irakin turvallisuusjoukkoja vastaan. Ryhmittymän johtaja on Muqtada al-Sadr. Luokka:Irakin vastarinta Luokka:Puolisotilaalliset järjestöt
Carlo Silipo

Carlo Silipo (s. 10. syyskuuta 1971 Napoli) on italialainen kilpauransa päättänyt vesipalloilija ja olympiavoittaja, maailman- ja euroopanmestari. Silipo saavutti urallaan muun muassa Kroatian maajoukkueessa olympiakultaa Barcelonassa 1992, olympiapronssia Atlantassa 1996, maailmanmestaruuden Roomassa 1994 ja MM-hopeaa Barcelonassa 2003. Euroopan mestaruuden hän voitti vuosina 1993 ja 1995, ja lisäksi hän saavutti kaksi himmeämpää EM-mitalia. Silipo kilpaili kesäolympialaisissa myös Sydneyssä 2000 ja Ateenassa 2004.Olympedia == Lähteet == * === Viitteet === == Aiheesta muualla == * Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1971 syntyneet Luokka:Elävät henkilöt
Zsolt Varga

Zsolt Varga (s. 9. maaliskuuta 1972 Budapest) on unkarilainen vesipalloilija ja lajin olympiavoittaja. Varga joukkueineen saavutti olympiakultaa Sydneystä 2000. Hän oli mukana jo vuonna 1992 joukkueen sijoittuessa kuudenneksi sekä 1996, jolloin joukkue hävisi pronssiottelun ja jäi neljänneksi. Varga on saavuttanut myös maailmanmestaruuden Barcelonsta 2003. == Lähteet == Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1972 syntyneet Luokka:Elävät henkilöt
Pascal Richard

Pascal Richard (s. 16. maaliskuuta 1964 Vevey) on sveitsiläinen maantiepyöräilijä. Hän voitti maantieajon olympiakultaa vuoden 1996 kesäolympialaisissa Atlantassa. Richard aloitti uransa cyclo-crossin parissa ja voitti lajin maailmanmestaruuden vuonna 1996. Hän siirtyi kuitenkin maantieajajaksi ja voitti Giro di Lombardian vuonna 1993 ja Liège-Bastogne- Liège]n vuonna 1996. Etappikilpailuissa hänen merkittävin voittonsa on Italian ympäriajon parhaan mäkiajajan paidan voitto vuodelta 1994. Lisäksi hän voitti yhden etapin Ranskan ympäriajossa vuonna 1996 ja voitti vuoden 1994 Sveitsin ympäriajon kokonaiskilpailun ja Tour de Romandie -kilpailun vuosina 1993 ja 1994. == Lähteet == Luokka:Sveitsiläiset olympiavoittajat Luokka:Sveitsiläiset maantiepyöräilijät Luokka:Sveitsiläiset cyclocross-pyöräilijät Luokka:Vuonna 1964 syntyneet Luokka:Elävät henkilöt
K. C. Jones

K. C. Jones Jones varattiin NBA:han vuonna 1956, mutta peliuran etenemiseen toi pienen viivästyksen asepalvelu. Lopulta hän kuitenkin oli Boston Celticsin vakituisena pelaajana aina vuoteen 1967 ja voitti kahdeksan NBA-mestaruutta vuosina 1959–1966. Useampaan mestaruuteen on yltänyt vain kaksi pelaajaa, molemmat samasta Celticsin ryhmästä. Celtics on jäädyttänyt hänen pelinumeronsa, numeron 25. Jones toimi sittemmin useiden seurojen päävalmentajana – myös Boston Celticsin (1983–1988). Hän valmensi Celticsin NBA:n mestariksi kausina 1983–1984 ja 1985–1986. Hän oli voittamassa mestaruutta myös apuvalmentajana, kerran Celticsissä ja kerran Los Angeles Lakersissä. Hänet nimettiin Basketball Hall of Fameen vuonna 1989. == Lähteet == * K.C. Jones Stats Basketball-Reference.com * === Viitteet === == Aiheesta muualla == * Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Yhdysvaltalaiset koripallovalmentajat Luokka:Vuonna 1932 syntyneet Luokka:Vuonna 2020 kuolleet
Alexi Grewal

Alexi S. Grewal (s. 8. syyskuuta 1960 Aspen, Colorado) on entinen yhdysvaltalainen maantiepyöräilijä. Grewal voitti olympiakultaa maantieajossa vuoden 1984 kesäolympialaisissa ja oli ensimmäinen pyöräilyssä olympiakultaa voittanut yhdysvaltalainen urheilija. Olympialaisten jälkeen Grewal ryhtyi ammattilaiseksi ja liittyi Panasonic-joukkueeseen ja myöhemmin 7-Eleven -talliin. Hänet kuitenkin erotettiin tallista kun hän oli kilpailussa sylkäissyt mielestään liian lähelle tulleen tv-kuvaajan päälle. Pyöräily-uran jälkeen Grewal muutti perheensä kanssa Coloradoon ja ryhtyi valmistamaan käsintehtyjä huonekaluja paikallisesta kovapuusta. 3\. huhtikuuta 2008 yhdysvaltalainen pyöräilylehti VeloNews julkaisi Grewalin kirjoittaman esseen, jossa hän kuvasi omaa (ja pyöräilyssä yleistä) doping-aineiden käyttöä uransa aikana sekä amatöörinä, että ammattilaisena.http://www.velonews.com/article/74053/an-essay-by-1984-olympic- gold-medalist-alexi-grewal ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset maantiepyöräilijät Luokka:Vuonna 1960 syntyneet Luokka:Elävät henkilöt
FK Kuban Krasnodar

FK Kuban Krasnodar () on jalkapalloseura Krasnodarin kaupungista Venäjältä. Sen edustusjoukkue pelaa kaudella 2015-16 maan korkeimalla sarjatasolla. == Nimet == * 1928–1953 Dinamo * 1954–1957 Neftjanik * 1958–1960 Kuban * 1960–1962 Spartak * 1963 alkaen Kuban ==Lähteet== Kuban Luokka:Krasnodar
KNL-laskenta

KNL-laskenta (Käytettävyys, nopeus, laatu, OEE, Overall Equipment Effectiveness) on tuotantolinjojen tehokkuuden mittaustapa ja tunnusluku. KNL lasketaan kertomalla käytettävyys, nopeus ja laatu keskenään, jolloin saadaan kokonaistehokkuutta kuvaava luku. KNL-tunnusluvun laskenta on määritelty PSK- standardissa 7501 "Prosessiteollisuuden kunnossapidon tunnusluvut". ==Katso myös== *Tuotannonohjaus ==Lähteet== ==Aiheesta muualla== * Luokka:Tuotantotekniikka
Natalja Guseva

Natalja Vladimirovna Guseva (, s. 12. syyskuuta 1982 Tihvinä, Leningradin alue) on venäläinen ampumahiihtäjä, sprintin MM-mitalisti. Guseva saavutti sprintin MM-pronssia Anterselvassa 2007. Yhden sakon pystypaikalta ampunut Guseva hävisi kilpailun voittaneelle kaksi sakkokierrosta ampuneelle Magdalena Neunerille 19,6 sekuntia. Toiseksi sijoittunut 2,3 sekuntia Neunerille jäänyt Anna Carin Olofsson ampui niin ikään kaksi sakkokierrosta. Samoissa kisoissa hän sijoittui takaa-ajossa ja yhteislähdössä neljänneksi ja hiihti ankkuriosuuden Venäjän seitsemänneksi sijoittuneessa viestijoukkueessa. Oberhofin MM-kilpailuissa 2004 hän oli yhteislähtökilpailussa seitsemäs. Olympialaisissa Guseva on parhaimmillaan sijoittunut yhteislähdön 24:nneksi Torinossa 2006. Maailmancupissa Guseva on voittanut yhden osakilpailun; Anterselvan sprintin kaudella 2003–2004. Hän sijoittui samalla kaudella toiseksi Anterselvan yhteislähdössä. Kolmanneksi hän on sijoittunut Hochfilzenin normaalimatkalla kaudella 2005–2006 ja Anterselvan sprintissä kaudella 2006–2007. Kokonaiskilpailussa Gusevan paras sijoitus on 21. kaudelta 2005–2006. == Lähteet == * Luokka:Venäläiset ampumahiihtäjät Luokka:Vuonna 1982 syntyneet Luokka:Elävät henkilöt
Carl Pursell

Carl Duane Pursell (19. joulukuuta 1932 – 11. kesäkuuta 2009) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Michiganin toisesta vaalipiiristä vuosina 1977–1993. Edeltäjä oli Marvin L. Esch ja seuraaja Pete Hoekstra. Pursell, syntyperäinen michiganilainen, istui jo ennen uraansa liittovaltiollisessa kongressissa Michiganin senaatissa vuodesta 1971. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1932 syntyneet Luokka:Vuonna 2009 kuolleet
Roubaix

Roubaix [ʁu'bɛ] on vanha teollisuuskaupunki Pohjois-Ranskassa lähellä Lilleä ja Tourcoingia Belgian rajan läheisyydessä. Sen väkiluvuksi arvioitiin vuonna 2013 ja se on etnisesti ja kulttuurisesti monimuotoinen. Yhdessä Lillen, Tourcoingin ja Villeneuve-d’Ascqin kaupunkien kanssa Roubaix muodostaa suurkaupunkialueen. Kaupunki sijaitsee 1,2 miljoonan asukkaan kokoisen Lillen metropolialueen koilliseen laskevaan rinteen sydämessä. == Historia == Roubaix on maailmankuulu tekstiiliteollisuudestaan, jonka juuret ulottuvat ainakin 1400-luvulle. Silti Roubaix oli vielä 1800-luvun alkupuolella väljästi rakennettu maalaiskylä. Teollisen vallankumouksen aikana 1800-luvulla tekstiiliteollisuus sysäsi koko kaupungin räjähdysmäiseen kasvuun. Se on ollut villa- ja tekstiiliteollisuuden tärkeä keskuspaikka, jota kutsutaan "Tuhannen savupiipun kaupungiksi" tai "Ranskan Manchesteriksi". Ensimmäinen kirjallinen maininta Roubaix’sta on vuodelta 863. Sen väkiluku kasvoi huimasti vuoden 1800 teollisen vallankumouksen ansiosta asukkaasta vuoden 1896 yli asukkaaseen. 1970-luvun jälkipuoliskon taloudellinen taantuma on ankaralla kädellä koetellut kaupungin tekstiiliteollisuutta. == Nähtävyydet == Kaupungin maamerkki on raatihuone, joka vihittiin käyttöön vuonna 1911. Roubaix, jossa on yli 40 historiallista muistomerkkiä, on Pohjois-Ranskan huomattava rakennus- ja teollisuusperintöalue. Ranskan kulttuuriministeriö myönsi kaupungille vuonna 2000 kunniamerkin Ville d'art et d'histoire (). Kaupungissa on myös yksi suuri viheralue: Parc Barbieux. Sen pinta-ala on 34 hehtaaria ja se sijaitsee alueen eteläosassa. Roubaix’ssa on merkittävä taiteen ja teollisuuden museo Musée d'art et d'industrie André-Diligent tai La Piscine, joka sijaitsee vanhassa art decotyylisessä uimalassa. Kaupungissa on myös toinen merkittävä museo, tekstiilimuseo La Manufacture. == Urheilu == Roubaix on tunnettu yhden maailman vanhimman pyöräilykilpailun Pariisi–Roubaix’n maalipaikkana. Kaupungissa on kaksi pyöräilystadionia: vuonna 1936 perustettu velodromi André-Pétrieux, jossa Pariisi-Roubaix-kilpailu ratkeaa, ja vuonna 2012 perustettu puusta rakennettu velodromi Jean-Stablinski. Yksi maailman pisimmistä kävelykilpailuista järjestetään Roubaix’ssä vuosittain. Vuodesta 1953 järjestettyyn kilpailuun osallistuu useita kestävyysurheilijoita tavoitteenaan kävellä mahdollisimman pitkä matka 28 tunnin aikana. Kilpailun ennätys on 255 kilometriä, ja vuosittain useat osanottajat ylittävät 200 kilometrin rajan. == Ystävyyskaupungit == * Bradford, Englanti, Yhdistynyt kuningaskunta, vuodesta 1969 * Mönchengladbach, Saksa, vuodesta 1969 * Verviers, Belgia, vuodesta 1969 * Skopje, Pohjois-Makedonia, vuodesta 1973 * Prato, Italia, vuodesta 1981 * Sosnowiec, Puola, vuodesta 1993 * Covilhã, Portugali, vuodesta 2000 * Bouïra, Algeria, vuodesta 2003 == Lähteet == == Aiheesta muualla == * Roubaix’n kaupunginvaltuusto * Roubaix’n turismi * Roubaix’n taiteen ja teollisuuden museo * Roubaix’n tekstiilimuseo *
Marvin L. Esch

Marvin Leonel Esch (4. elokuuta 1927 Flinton, Pennsylvania – 19. kesäkuuta 2010 Ann Arbor, Michigan) oli yhdysvaltalainen republikaanisen puolueen poliitikko. Hän syntyi Pennsylvanian osavaltiossa, mutta valmistui lopulta Michiganin yliopistosta. Esch istui Yhdysvaltain edustajainhuoneen jäsenenä Michiganin toisesta vaalipiiristä vuosina 1967–1977. Häntä seurasi Carl Pursell. Esch oli jo ennen uraansa liittovaltion kongressissa istunut Michiganin edustajainhuoneessa. Hän oli epäonnistuneesti ehdolla Yhdysvaltain senaattiin. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1927 syntyneet Luokka:Vuonna 2010 kuolleet
Mirva Saukkola

Mirva Saukkola (s. 1. syyskuuta 1970 Masku) on suomalainen toimittaja ja kirjailija. Hän työskentelee Antiikki & Design -lehden päätoimittajana. Vuosina 2008–2013 Saukkola työskenteli suomenkielisen Ellen päätoimittajana, jonka hän myös lanseerasi Suomeen. Hän on koulutukseltaan filosofian tohtori, ja hän on väitellyt 2001 lastenkirjallisuudesta.Arto Nyberg, 13.4.2008, Yle Tv1 Saukkola on ollut aiemmin toimittajana Gloriassa ja toimituspäällikkönä Kotiliedessä ja Cosmopolitanissa. Hän on kirjoittanut useita kirjoja, joissa käsitellään muun muassa muodin ja naistenlehtien maailmaa jännitysromaanin keinoin. Lisäksi hän on kirjoittanut tietokirjoja muun muassa etiketistä, tapakulttuurista ja pukeutumisesta. Saukkola on luennoinut usein muodista ja sen historiasta monissa museoissa, kuten Ateneumissa ja Sinebrychoffin museossa sekä Tampereen Vapriikissa. == Teokset == *Eden of dreams and the nonsense land characteristics of the British golden age children's fiction in the Finnish children's fantasy literature of the 1950s, 2001 (väitöskirja) *Hautajaishäät jännitysromaani, Kustannus-Mäkelä, 2008 *Lapsuuden paratiisit , Cultura, [1998] (Lastenkulttuurijulkaisu Tyyris Tyllerö ; 1997, 4) *Lemmenruokaa, pakinoita & reseptejä, Kustannus-Mäkelä, 1999 *Murha on muotia, jännitysromaani, Kustannus-Mäkelä, 2005 *Murhaava katseluaika, jännitysromaani, Kustannus-Mäkelä, 2006 *Sinkkutytöt kokkaavat, pakinoita & reseptejä, Kustannus-Mäkelä, 1998 * Hautajaishäät, Kustannus-Mäkelä, 2008 * Etiketti, WSOY, 2014 * Kaikki mitä olet aina halunnut tietää pukeutumisesta, WSOY, 2015 * Once in a Lifetime – Travel Experiences to Remember. Kerran elämässä – ikimuistoisia matkaelämyksiä. Cozy Publishing, 2018 (sekä suomeksi että englanniksi). *Silkkiä, safiireja ja salaisuuksia, seikkailuromaani, Tammi 2020 * Tuoksutarinoita, Cozy Publishing 2021. * Siveltimenvetoja ja silmänlumetta, seikkailuromaani, Tammi 2022. == Lähteet == == Aiheesta muualla == * mirvasaukkola.com Luokka:Suomalaiset kirjailijat Luokka:Suomalaiset toimittajat Luokka:Vuonna 1970 syntyneet Luokka:Elävät henkilöt
Vuoden kristillinen kirja

Vuoden kristillinen kirja on suomalainen kirjallisuuspalkinto. Se myönnetään vuosittain järjestettävän kilpailun perusteella. Kilpailu on avoin kaikille kustantajille. Voittajan valitsee vuosittain yksi julkisuuden henkilö, esimerkiksi vuonna 2008 valitsija oli puoluejohtaja Timo Soini, vuonna 2007 europarlamentaarikko Eija-Riitta Korhola ja vuonna 2006 oopperalaulaja Esa Ruuttunen. Vuoden kristillinen kirja -kilpailun voittaja on viime vuosina valittu Helsingin kirjamessujen yhteydessä. Vuonna 2020 kilpailua ei järjestetty koronaviruspandemian takia. Vuoden 2021 voittajan, teologian tohtori Anni Pesosen kirjan Credo – Tieni mystiikkaan, valitsi Turun arkkihiippakunnan piispa Mari Leppänen kuuden esiraadin valitseman kirjan joukosta. Vuoden kristillinen kirja -kilpailun järjestää Kristilliset kustantajat ry. == Palkitut == Vuosi Teos Tekijä(t) Julkaisija Ehdokkaat Lähde 1994 Niinkus tiedät. Raavaan miehen rukouskirja Lari Junkkari – Tapio Aaltonen (toim) LK-kirjat 1995 Pieni kirja Jumalasta Tuomo Mannermaa Kirjapaja 1996 Lasku – Pakolaisnuorten elämää Suomessa Ann-Christine Marttinen Suomen Lähetysseura 1997 Avoimin silmin Outo hartauskirja Anne Fried Jaakko Heinimäki Kirjapaja Like 1998 Hiljaisuuden etsijöitä Tertti Lappalainen (toim.) WSOY 1999 Vieraassa pöydässä: vastapäätä Buddhaa ja Kristusta Pekka Yrjänä Hiltunen Suomen Lähetysseura 2000 Daktarin lapset Leena Pasanen Suomen Lähetysseura 2001 KK – Kuolemankauppias Riku Rinne Kuva ja Sana 2002 Elämme – siis kuolemme Att leva är att dö Jörn Donner John Vikström Kirjapaja Fontana Media 2003 Vehnänjyvän päiväkirja 1963–1989 Anna-Maija Raittila WSOY 2004 Nurkkaan ajettu Jumala? Juha Pihkala Esko Valtaoja Kirjapaja 2005 Idänkohtaus Erkki Jokinen Suomen Lähetysseura 2006 Historian kuolema ja kulttuurien taistelu Seikko Eskola Edita 2007 Vapaus Munkki Serafim Kirjapaja 2008 Virsikirjamme virret Tauno Väinölä Kirjapaja 2009 Pyhimyksiä ja paanukattoja Tuomas Heikkilä Liisa Suvikumpu Kirjapaja 2010 Tiedän uskovani, uskon tietäväni Juha Pihkala Esko Valtaoja Minerva 2011 Maailmankansalaisen uskonto Juha Sihvola Otava 2012 Maijan tarina Johanna Hurtig Mari Leppänen Kirjapaja 2013 Taivaslaulu Pauliina Rauhala Gummerus 2014 Suomen pyhä sota Jouni Tilli Atena 2015 Ystäväni Seija - Kutsumuksena Afganistan Jukka Sariola Uusi Tie 2016 Isän kaipuu Saara Kinnunen Perussanoma 2017 Raamattu alusta loppuun Eero Junkkaala Karas-Sana 2018 Lapseni on poissa – kirja suruun Eeva Peura Tarja Tervahauta (toim.) Kirjapaja 2019 Kadun kukka – prostituutiosta vapauteen Maarit Eronen Jane Jones Päivä Osakeyhtiö 2020 Voittajaa ei valittu koronaviruspandemian takia. 2021 Credo – Tieni mystiikkaan Anni Pesonen Basam Books 2022 Jippu – Kun perhonen lakkaa hengittämästä Jippu ja Kai Kortelainen WSOY 2023 Kuulun tähän maisemaan Mari Leppänen Kirjapaja 2024 Petäjäistä leipää ja taivaallista hunajaa – Paavo Ruotsalaisen matkassa Pirjo Kotamäki Herättäjä- Yhdistys == Katso myös == * Kristillinen kirjallisuuspalkinto ==Lähteet== ==Aiheesta muualla== * Vuoden kristillinen kirja -sivusto Luokka:Suomalaiset kirjallisuuspalkinnot Luokka:Kristillinen kulttuuri Suomessa Luokka:Kristillinen kirjallisuus
Paoletta Magoni

Paoletta Magoni (s. 14. syyskuuta 1964 Selvino, Italia) on italialainen alppihiihtäjä. Hän voitti olympiakultaa pujottelussa Sarajevossa vuonna 1984.Magonin olympiasaavutukset sportsreference.com:issa Hän saavutti pronssia MM-kisoissa Bormiossa vuonna 1985.Magonin MM-kisasaavutukset FIS:n sivuilla Magoni voitti urallaan yhden maailmancupin osakilpailun, Pfrontenin pujottelun vuonna 1985.Magonin maailmancupin palkintosijat FIS:n sivuilla == Lähteet == Luokka:Italialaiset alppihiihtäjät Luokka:Italialaiset olympiavoittajat Luokka:Vuonna 1964 syntyneet Luokka:Elävät henkilöt
Kankare (Halikko)

Kankare, myös Kankari, on kylä Halikossa. Se sijaitsee Kuninkaantien pohjoispuolella Piintilän ja Ammakon välissä. Kylän alueen pohjoisosassa kulkee E18-moottoritie, jonka toiselle puolelle jää kylässä sijaitseva Halikon ainoa järvi, Kankareenjärvi. Myös rantarata kulkee kylän eteläosien halki. Kylän maisema vaihtelee etelän peltomaisemasta pohjoisen metsäisiin ja kallioisiin mäkiin, sekä edelleen Kankareenjärveen ja sen pohjoispuolella olevaan rämeikköön, joista Purilanjoki saa alkunsa. Kankare on halikkolaisittain varsin nuori kylä. Se on perustettu ruotsalaisen uudisasutuksen aikaan 1300-luvun jälkeen. Kankareen kyläalue on edelleen samalla mäennyppylällä ja säilyttänyt isojakoa edeltäneen tiheän kaavan. Kankareen talot kuuluivat hallinnollisesti Paimioon ennen Halikon kunnan perustamista vuonna 1865. Myöhemmin kylän asutus on kasvanut ja etenkin Kuninkaantien varrelle on rakennettu lukuisia asuntoja. Vanha 1900-luvulta peräisin oleva ratavahdin asunto sijaitsee myös tien varrella. Kankareenjärven ympäristössä on lukuisia kesämökkejä. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
Norrena

Norrena on sukunimi seuraavilla henkilöillä: * Fredrik Norrena (s. 1973), jääkiekkomaalivahti, jääkiekkovalmentaja ja olympiamitalisti * Juho Norrena (s. 1982), tietokirjailija * Leevi Norrena (s. 1954), rehtori, historiantutkija * Vaula Norrena (s. 1959), semiootikko, merkitystutkija ja kunnallispoliitikko (Vihreä liitto) Luokka:Luettelot henkilöistä sukunimen mukaan
DreamHack

DreamHack on Ruotsissa järjestettävä demokompojen ja pelikilpailujen lähiverkkotapahtuma. Dreamhack järjestetään kahdesti vuodessa Elmian messukeskuksessa Jönköpingissa sekä kahdesti vuodessa Expolaris- kongressikeskuksessa Skellefteåssa. Tapahtuma on Guinnessin ennätysten kirjan ja Twin Galaxiesin mukaan lajinsa suurin. Dreamhackin perustajat saivat vuonna 2007 kunniakirjan Jönköpingin kunnalta ollessaan tärkeä vaikuttaja alueen elinkeinolle, opetukselle ja yhteisöille. == Historiaa == DreamHack-tapahtuma sai alkunsa vuonna 1995 Malungissa Ruotsissa. Ensimmäisessä tapahtumassa oli vain 30 osanottajaa, mutta vuosien saatossa osanottajien määrä on kasvanut liki 14 000 kävijään. Dreamhackin kävijäennätys rikottiin Dreamhack Winter 2010:ssä: Paikalla oli 12 754 tietokonetta ja 13 608 kävijää. Aikaisempi ennätys oli Dreamhack Winter 2007:stä, jolloin paikalla oli 10 544 tietokonetta ja 11 060 kävijää. == Nykyään == Dreamhackin ohessa järjestetään DreamHack expo, jossa esitellään hienoimmat uutuudet tietokoneiden maailmasta. Osallistujien ikäjakauma jakaantuu alakouluikäisistä eläkeläisiin, ja 10 prosenttia kävijöistä on naisia. Kävijöitä saapuu kaikkialta maailmasta, jopa Amerikasta ja Yhdistyneistä arabiemiirikunnista. == Lähteet == *http://www.sr.se/cgi-bin/sisuradio/nyheter/artikel.asp?Artikel=1750138 *http://web.dreamhack.se/ Luokka:Demopartyt Luokka:Verkkopelitapahtumat Luokka:Ruotsin tapahtumat Luokka:Jönköpingin kunta Luokka:Skellefteån kunta
GRB 080319B

GRB 080319B on suurin tähän mennessä havaittu gammapurkaus. Sen havaitsi Swift-teleskooppi klo 6.12 UTC 19. maaliskuuta 2008. Purkauksen kykeni näkemään paljain silmin sen kirkkauden huipun ollessa 5,8 magnitudia. Samalla siitä hetkeksi aikaa kaukaisin paljain silmin nähtävissä oleva kohde, sillä etäisyyttä purkauksella oli 7,5 miljardia valovuotta. Vertailun vuoksi tällä hetkellä kaukaisin paljain silmin nähtävä kohde on Kolmion galaksi 2,9 miljoonan valovuoden päässä. Purkaus oli 2,5 miljoonaa kertaa kirkkaampi kuin aikaisempi ennätyksen haltija SN 2005ap. Eräiden tutkijoiden mukaan räjähtäneen tähden kirkkaus vastasi hetkellisesti 10 miljoonaa galaksia http://www.ursa.fi/blogit/ta/index.php?title=voimakkain_havaittu_rajahdys_oli_oletett&more;=1&c;=1&tb;=1&pb;=1. Purkautuneen tähden massaksi on arvioitu peräti 50 auringon massaa. == Lähteet == luokka:Supernovat